OzLabs/hebrew-wiki-articles huggingface dataset:
סיעה

חרות" בכנסת הראשונה, 1949]]
בפרלמנט, סיעה היא מסגרת פוליטית אליה משתייכים חברים מכהנים. חברי הפרלמנט מחולקים לסיעות בהתאם למפלגות מטעמן נבחרו. ואולם, ומטעמים שונים ובתנאים מסוימים, יכול חבר פרלמנט לעזוב את סיעתו, ואזי הוא יכול להיות לסיעת יחיד, להקים סיעה חדשה או להצטרף לסיעה קיימת.

חברי סיעה נתונים בדרך-כלל למשמעת סיעתית, כלומר המחויבות הפוליטית להצביע יחד עם הסיעה בנושאים מסוימים, ככל שהסיעה החליטה לנקוט עמדה אחידה בעניינם. הפרת המשמעת הסיעתית עלולה לגרור צעדים משמעתיים נגד החבר המפר, ובמקרים מסוימים אף הדחה מהסיעה.

==בישראל==
בתחילת כהונת כל כנסת, הרכב הסיעות זהה להרכב הנבחרים ברשימות השונות לכנסת, כאשר כל רשימה מורכבת ממפלגה אחת או יותר, ויכולה לכלול גם תנועות שאינן מפלגות. במהלך כהונת הכנסת יכולים חברים בסיעה לפרוש ממנה וסיעות יכולות להתאחד או להתפצל. לכל שינוי בהרכב הסיעות נדרש אישור ועדת הכנסת.

===פרישה מסיעה===
עד 1990 יכול היה חבר כנסת לפרוש מסיעתו באופן חופשי, וליצור סיעה שנקראת סיעת יחיד (ח"כ שפרש אך לא הקים סיעה מכונה "ח"כ יחיד"). מצב זה יצר אפשרות של "עריקה" מסיעה לסיעה, לעיתים קרובות תמורת טובות הנאה, מצב שנתפס בציבור כלא מוסרי ולא תקין. בעקבות זאת, ולאור ריבוי הפרישות בעת המשבר הפוליטי באביב 1990 תמורת טובות הנאה תוקן החוק, כך שקבוצת חברי כנסת יכולה לפרוש מסיעה ללא סנקציות, רק אם יש בה שליש מחברי הסיעה המקורית, או שהפרישה נעשית בהסכמת הצדדים. פרישה בלא תנאים אלו גוררת סנקציות שונות, בין השאר קיצוץ בתקציב מימון המפלגות, חוסר אפשרות לכהן כשר או סגן שר בתקופת כהונת אותה הכנסת, וחוסר יכולת לכהן בכנסת הבאה מטעם סיעה שכיהנה בכנסת היוצאת ( ו). עד אפריל 2022 הוכרזו שלושה מחברי הכנסת כפורשים: מיכאל נודלמן, אורלי לוי-אבקסיס ועמיחי שיקלי.

בקיץ 2009, הכנסת השמונה עשרה שינתה את החוק כך שפרישה של שבעה חברי כנסת ומעלה תוגדר בכל מקרה התפלגות לגיטימית, גם אם הם אינם שליש מחברי הסיעה המקורית<ref></ref>. השינוי בוטל בכנסת שאחריה<ref></ref>. בקיץ 2021, אושר תיקון נוסף שמאפשר לארבעה חברי כנסת להתפלג מסיעתם גם אם הם לא שליש ממנה<ref></ref>. בדצמבר 2022 הוחזר המצב בו נדרשת פרישה של שליש מהסיעה על מנת להתפלג בצורה לגטימית.

===משמעות הסיעה===
עבודת הכנסת מתבצעת ברובה בהתאם לחלוקה לסיעות ולגודלן היחסי של הסיעות השונות.

כמה דוגמאות למשמעות הסיעה:
* מספר החברים בוועדות הכנסת השונות נקבע לפי מספר החברים בסיעה.
* כספי מימון המפלגות מחולקים לפי מספר החברים בסיעה.
* בדיונים מסוימים במליאת הכנסת ניתנת זכות הדיבור רק לנציג אחד של כל סיעה ("דיון סיעתי").
* בוועדת הבחירות המרכזית יש ייצוג לכל סיעה בכנסת היוצאת, ונציגי ארבע הסיעות הגדולות ממונים לסגני יושב ראש ועדת הבחירות (לעיתים מספר הסגנים גדול יותר).
*אם חבר כנסת נפטר או מתפטר מחברותו בכנסת, ייכנס במקומו המועמד הבא ברשימת המועמדים שהציגה הרשימה שבמסגרתה נבחר. מהלך זה נקרא "חילופי גברי".

==ראו גם==
*סיעת יחיד

==קישורים חיצוניים==

* [https://main.knesset.gov.il/mk/apps/faction תפריט הסיעות] באתר הכנסת
* [https://www.idi.org.il/articles/8034 פיצול סיעת העבודה], סקירה באתר המכון הישראלי לדמוקרטיה, 18 בינואר 2011
* אביטל פרידמן, אסף שפירא, [https://www.idi.org.il/articles/38810?ct=t(EMAIL_CAMPAIGN_8_6_2021_10_35_COPY_01) למי שייך המושב בפרלמנט - לסיעה או ליחיד?], באתר המכון הישראלי לדמוקרטיה, 28 באפריל 2022

==הערות שוליים==

*
קטגוריה:פוליטיקה
קטגוריה:מפלגות
מצפה הכוכבים ליק

מבט אל המצפה מגרנט ראנץ'
מצפה הכוכבים ליק (אנגלית: Lick Observatory) הוא מצפה כוכבים בבעלותה ובתפעולה של אוניברסיטת קליפורניה בסנטה קרוז. מצפה הכוכבים ממוקם בפסגת הר המילטון ברכס דיאבלו מזרחית לסן חוזה, קליפורניה, בגובה 1,283 מטרים. במצפה שישה טלסקופים שהגדול בהם בקוטר שלושה מטרים.

מצפה כוכבים זה הוא המצפה הראשון שהוקם בפסגה של הר ואויש באופן קבוע. המצפה הוקם בין השנים 1876-1886 מכספי הירושה של ג'יימס ליק שגם נקבר מתחת לטלסקופ הראשון.

==קישורים חיצוניים==

* 

* 

ליק
ליק
קטגוריה:אוניברסיטת קליפורניה בסנטה קרוז
קטגוריה:מחוז סנטה קלרה
אוגוסטו דוס אנז'וס

אָוּגוּסטוֹ דוס אנז'וס (בפורטוגזית: Augusto dos Anjos; 20 באפריל 1884 – 12 בנובמבר 1914) היה משורר ופרופסור ברזילאי. שיריו מדברים בעיקר על מחלה ומוות, ונחשבים למבשרי המודרניזם בברזיל.

==עבודותיו==

אגוסטוס דוס פרסם ספר אחד בלבד במהלך חייו, בשם Eu. הספר כולל את שיריו שספוגים באוצרי מילים רפואיים, מדעיים, פילוסופיים ,סקטלוגיים, הם בעיקר על מחלה, מוות, תחלואה כבדה ופסימיות.
== חייו ==
אנז'וס נולד בפאראיבה. את פיוטו הראשון הלחין בגיל 7, והסונטה הראשונה שלו, Saudade ("געגועים"), יצאה לאור ב-1900. הסימבוליזם השפיע רבות על פיוטים מוקדמים אלו, כמו גם פילוסופים כהרברט ספנסר וארנסט האקל.

בתקופה מאוחרת יותר הוא עיצב לעצמו קול ייחודי והוא נחשב לאחד המשוררים הברזילאים הבולטים ביותר.

ב-1908 החל אנז'וס לעבוד כמורה לספרות.

אנז'וס סבל ממחלת האסתמה ומאוחר יותר נפטר מדלקת ריאות במינאס ז'ראיס ב-12 בנובמבר 1914. רבים סברו שהוא מת משחפת, מחלה שהרבה לכתוב עליה.

==קישורים חיצוניים==

* [https://web.archive.org/web/20051225145251/http://www.vidaslusofonas.pt/augusto_dos_anjos.htm Vidas Lusófonas] 

== הערות שוליים ==

קטגוריה:משוררים ברזילאים
קטגוריה:ברזילאים שנולדו ב-1884
קטגוריה:נפטרים ב-1914
משולם בן נתן

הרב משולם בן נתן ממלון (בקרבת פריז. בצרפתית: Melun) (1120 - ?) היה מחכמי צרפת, חבר בית הדין של פריז, ובר פלוגתא של רבנו תם.
התכתב עמו במכתבים שחלקם עמנו.

נולד בנרבונה בשנת 1120. היה חבר בית הדין של רבי טודרוס בן משה ורבי אברהם אב בית דין הידוע כ"בעל האשכול", שניהם מגדולי נרבונה. היה בעל דעות עצמאיות בהלכה, ויצא נגד מנהגים מקובלים רבים בצרפת.

==לקריאה נוספת==
* רמי ריינר, "פרשנות והלכה: עיון מחודש בפולמוס רבנו תם ור' משולם", שנתון המשפט העברי כא (תשנ"ח-תש"ס), עמ' 207–239. 
* רמי ריינר, [https://jewish-faculty.biu.ac.il/sites/jewish-faculty/files/shared/JSIJ23/reiner.pdf ר' משולם בן נתן: בין נרבון למלאון ובין תדמית למציאות], JSIJ גיליון 23, 2023

==הערות שוליים==

קטגוריה:ראשוני צרפת
קטגוריה:חכמי פרובנס
קטגוריה:ילידי 1120
שמשון מפלייזא

רבי שמשון בן יוסף הזקן מפלייזא היה מבעלי התוספות, גיסו של רבנו תם (אחותו מרים נישאה לרבנו תם). 

==חייו==
ייתכן שהיה תלמידו של רש"י.

חי ופעל בעיר פלייזא . היה חברו של רבנו תם, ועל אף שהיה מבוגר ממנו פנה אליו בבקשת הסבר לסוגיות בתלמוד בתואר "מורי" והרבה לשבחו, וגם רבנו תם השיב לו בסגנון של תלמיד הפונה לרבו. עדות מאוחרת, אך אמינה, מספרת שרבי שמשון היה גיסו של רבנו תם, אך בשל הפרשי הגילים ביניהם ומהעובדה שבהתכתבויותיהם אין זכר לקשר משפחתי, הסיק אפרים אלימלך אורבך שרבנו תם נשא את רחל, אחותו של רבי שמשון, לאחר פטירתו של האחרון 

מדברי רבנו תם משתמע שרבי שמשון נהרג על קידוש השם, ונקבר רק לאחר כחצי שנה. 

חתנו היה רבי אליעזר, וכפי הנראה הוא "רבי אליעזר מפלירא" המובא בתוספות. נכדיו היו רבי שמשון משאנץ והריצב"א.

==חיבוריו==
חיבר תוספות למסכת שבת, והוא מצוטט כמה פעמים בתוספות הנדפסות על מסכת זו. מובא עוד פעמים מספר בתוספות על מסכתות עירובין,, יבמות, וכתובות, וכן בתוספות שאנץ על מסכת סוטה. יש חוקרים הסבורים כי חיבר תוספות גם למסכתות אלו, ויש סבורים שלא. 

פסקיו הועלו אף הם על הכתב, וצוטטו בידי ראשונים אחרים כמו ראבי"ה, אור זרוע, מהר"ם מרוטנבורג ותשובות מיימוניות. כתב גם חיבור קצר ובו סיכום של הלכות מזוזה, אשר עותק ממנו נשתמר ונדפס מכתב יד.

==משפחת רש"י==

==הערות שוליים==

קטגוריה:בעלי התוספות
קטגוריה:ראשוני צרפת
קטגוריה:נספים בפרעות
אלחנן בן יצחק

רבי אלחנן בן יצחק מדנפייר (Dampierre-Sur-Aube) שבצרפת, היה פרשן מבעלי התוספות ופייטן במאה ה-12.

רבי אלחנן היה בנו ותלמידו של ר"י הזקן, מהחשובים שבבעלי התוספות, ובן נינו של רש"י מצד אביו ומצד אמו. חיבר מספר ספרים: "סדר תיקון תפילין", "סוד העיבור" ו"ספר ליקוטין". כן נשתמרו בידינו כמה פיוטים שכתב. נהרג על קידוש השם בפוגרומים של שנת ד'תתקמ"ד (1184), עוד בחיי אביו. מהר"י קולון כתב עליו: "ומי הם פוסקים גדולים יותר מרבנו יצחק ורבנו אלחנן ז"ל".

חיבר תוספות למסכתות רבות. לידינו הגיעו התוספות שלו למסכת עבודה זרה שנכתבו באזור שנת ד'תתקמ"ב, והן נפסקות בדף ל"ה. גם הרא"ש בתוספות הרא"ש למסכת עבודה זרה שנתחברו על ידו מביא מתוספות רבי אלחנן עד לדף לה. תוספותיו למסכת עבודה זרה הודפסו לראשונה על פי כתב יד בשנת תרס"א על ידי דוד פרנקל בהוצאת "חברת דובב שפתי ישנים". מהדורה חדשה בתוספת הערות הודפסה בבני ברק בשנת תשס"ג על ידי אהרן יעקב קרויזר. לפי אפרים אלימלך אורבך, תוספות למסכת עבודה זרה המודפסות, שחוברו על ידי תלמיד רבנו פרץ, מקורן העיקרי בתוספותיו של רבינו אלחנן. וכן תוספות למסכת שבועות המודפסות, שחוברו על ידי רבי אליעזר מטוך, ותוספות למסכת חגיגה המודפסות מקורן העיקרי בתוספותיו של רבינו אלחנן.

רבי אלחנן נזכר כמה פעמים בשמו בתוספות המודפסות. בנו הוא רבי שמואל המוזכר בתוספות במסכת ערכין. על פי אורבך הוא מחבר התוספות למסכת מועד קטן.

== משפחת רש"י ==

== קישורים חיצוניים ==
* 
* 
* 
* [http://www.otzar.org/wotzar/book.aspx?9008&+%E0%EC%E7%F0& תוספות על מסכת עבודה זרה לרבינו אלחנן ברבינו יצחק (בעל התוספות) מדמפיר ז"ל], הוסיאטין תרס"א, באתר אוצר החכמה (40 העמודים הראשונים ניתנים לצפייה ללא תשלום)

== הערות שוליים ==

קטגוריה:בעלי התוספות
קטגוריה:תלמידי ר"י הזקן
קטגוריה:פייטני אשכנז וצרפת
קטגוריה:משפחת רש"י
קטגוריה:ראשוני צרפת
קטגוריה:יהודים הקבורים בצרפת
קטגוריה:נספים בפרעות
טיוהאר

טיוהר הוא כינויו של משה קסטיאל (נולד ב-1968) - מורה רוחני, תקליטן ומפתח שיטות מדיטציה.

==קורות חייו==
נולד בישראל ברמת השרון ושירת בצה"ל במסגרת חטיבת גולני.
לאחר שירותו הצבאי טייל מספר שנים במזרח הרחוק וזכה להצלחה כתקליטן מסיבות טראנס בגואה שבהודו. הוא החל ללמוד תורות רוחניות והושפע רבות מהתאולוגיה ושיטות המדיטציה של אושו.

בשלהי 1996 החל להתגבש סביב טיוהר גרעין של חניכים, ובשנת 2000 הקים בחופי קוסטה ריקה מרכז רוחני בשם "פאצ'ה מאמה". בתקופה זו זכה טיוהר לפרסום בתקשורת הישראלית כשנודע כמורו הרוחני של שחקן הכדורסל דורון שפר. כיום הוא ממשיך להופיע ברחבי העולם כתקליטן וכמורה רוחני המעביר סאט-סאנגים (מפגשים רוחניים), ומנהיג את קהילתו בקוסטה ריקה.

== קישורים חיצוניים ==
*[http://www.tyohar.org "קריאה להתעוררות"] - אתר תלמידי טיוהר
*[http://www.pachamama.com "פאצ'ה ממה"] - הכפר האקולוגי הרוחני בקוסטה ריקה
*תומר פרסיקו, [http://www.notes.co.il/tomer/23675.asp פגישה עם טיוהר], בלוג באתר "רשימות", 10.10.2006

קטגוריה:תקליטנים ישראלים
קטגוריה:מדיטציה
קטגוריה:ישראלים שנולדו ב-1968
תסמונת פארי-רומברג

תסמונת פארי-רומברג (אנגלית: Parry-Romberg syndrome) היא תסמונת הקרויה על שמו של המדען היהודי שגילה אותה, מוריץ היינריך רומברג (1795–1873) (שהמציא את מבחן רומברג) והמדען הבריטי כיילב היליר פארי (1755–1822). מדובר בהפרעה נוירולוגית נדירה המאופיינת באטרופיה (דלדול/ ניוון) של מחצית הפנים, ובדרך כלל גורמת לאסימטריה בולטת בפנים בנוסף למה שנקרא COUP DE SABRE (חתך מחרב) והרס של רקמות כמו סחוס, עצם, עור, שריר, שומן בצד אחד של הפנים, לרוב שמאל. התסמונת נפוצה יותר בנשים. עדיין לא ידוע מדוע מתחילה התסמונת, כיצד תסתיים ומתי, אך בכל המקרים קיימת עצירה בשלב מסוים או לכל הפחות הפוגה. הטיפול המוצע לסובלים מהתסמונת הוא טיפול קוסמטי של מילוי או שחזור לתיקון הנזקים שיצרה האטרופיה. 

==קישורים חיצוניים==

קטגוריה:הפרעות עצבים, שורשי עצב ומקלעות עצביות
קטגוריה:תסמונות
קטגוריה:מחלות נדירות
אליעזר ממיץ

רבי אליעזר בן שמואל ממיץ (ה"רא"ם"), (נולד בערך בשנת 1140–1237), נתפרסם בעיקר בשל חיבורו "ספר יראים".

== ביוגרפיה ==
היה תלמידם של רבנו תם והרשב״ם, ורבם של רבי אלעזר מוורמס בעל "ספר הרוקח", הראבי"ה - רבי אליעזר בן יואל הלוי מבון ומקלן, רבי ברוך בן שמואל ממגנצא ורבי שמחה בן שמואל משפירא. אין לזהותו עם רבי אליעזר בן שמואל החתום על תקנות משנת תתק"פ ותתקפ"ג.

== חיבוריו ==
חיבר תוספות למסכתות ברכות, שבת, פסחים, נדרים, זבחים, חולין ונזיר.

=== ספר יראים ===

אחד מספריו החשובים שנתפרסמו הוא "ספר יראים". הספר כולל את דיני המצוות, על פי מניינו של רבי יהודאי גאון, וכן קצת ענייני מוסר ודרך ארץ.

==לקריאה נוספת==
* אפרים אלימלך אורבך, בעלי התוספות: תולדותיהם, חיבוריהם, שיטתם, ירושלים: מוסד ביאליק, 1986, פרק ד, עמ' 154.

== קישורים חיצוניים ==
* 
* 
* [http://www.daat.ac.il/daat/vl/tohen.asp?id=141 ספר היראים], וילנא תרס"ב, באתר דעת
* 

==הערות שוליים==

אליעזר ממיץ
אליעזר ממיץ
אליעזר ממיץ
קטגוריה:יהודים הקבורים בצרפת
קטגוריה:מחברי ספרי מניין המצוות
קטגוריה:מץ: רבנים
קטגוריה:נפטרים ב-1175
STS-99

STS-99, היא המשימה ה-97 בתוכנית מעבורות החלל של נאס"א והמשימה ה-50 שנחתה במרכז החלל קנדי. מטרתה העיקרית של משימה זו הייתה מיפוי טופוגרפי.

== צוות ==
* מפקד המשימה: קווין קרגל 
* טייס: דומיניק גורי 
* מומחה למשימה: ג'נט לין קבנדי 
* מומחה למשימה: ג'אניס ווס 
* מומחה למשימה: ממרו מורי (Mamoru Mohri)
* מומחה למשימה: גרהרד תילה (Gerhard P.J. Thiele)

== המשימה ==
מטרתה העיקרית של משימה זו הייתה מיפוי טופוגרפי במסגרת מיזם Shuttle Radar Topography Mission (או בקיצור SRTM), מיזם בינלאומי בראשותן של הסוכנות הלאומית לדימות ולמיפוי (National Imagery and Mapping Agency) ונאס"א ובהשתתפות מרכז החלל הגרמני (Deutsches Zentrum für Luft- und Raumfahrt).

מטרת המיזם הייתה בניית מאגר מידע טופוגרפי ברזולוציה גבוהה של רוב פני השטח של כדור הארץ. המיזם מתבסס על מערכת רדאר מיוחדת שהועלתה על מעבורת אנדוור ופעלה במשך כל 11 ימי המשימה. הרדאר אסף במשך כל המשימה 8 טרה-בייט של מידע, כדי ליצור מאגר תמונות תלת־ממדיות של פני כדור הארץ שאין שני לו.

בנוסף לתרומתו לבניית מפות טובות יותר, סייע המיפוי גם לבנות מודלים של ניקוז שפכים ומים, ליצור סימולטורי טיסה מציאותיים, למקם אנטנות סלולריות ולשפר את שיטות הניווט ובטיחותן.

המיפוי החל 12 שעות לאחר השיגור המוצלח של המעבורת ובדיקת מערכת הרדאר. צוות המשימה התחלק לשני צוותים וכך יכלו לעבוד ברצף כל שעות היממה.

המיפוי נעשה ללא תקלות וקשיים מיוחדים. במשך 222 שעות ו-23 דקות של מיפוי התקבלו 99.98% מקו רוחב 60 מעלות צפון עד קו רחוב 56 מעלות דרום.

== ראו גם ==
* משימות מעבורות החלל

== קישורים חיצוניים ==

* [https://www.nasa.gov/mission_pages/shuttle/shuttlemissions/archives/sts-99.html אודות משימת STS-99 באתר נאס"א]
* [http://www.spacefacts.de/mission/english/sts-99.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_097_STS-099_Press_Kit.pdf דיווח לעיתונות]
* [https://www.esa.int/ESA_Multimedia/Videos/2000/03/STS-99_Post_Flight_Presentation2 סרט עם תקציר של מהלך המשימה]
* 

STS-099
קטגוריה:2000 בארצות הברית
אוסמופוביה

אוסמופוביה (מיוונית: אוסמו=ריח, פוביה=פחד) היא פוביה מריחות חזקים או מסוימים. לרוב מדובר בריחות רעים, אך הרגישות עלולה להתרחב לכל ריח שהוא.

בדרך כלל אוסמופוביה מהווה תסמין של הסובלים ממיגרנה כרונית, אשר מוגברת על ידי הריח. על פי אחד המחקרים, כ-25% מהסובלים ממיגרנות מראים דרגה כלשהי של אוסמופוביה. 

יש אנשים הסובלים מן הבעיה, אשר מטפלים בה באמצעות ריחות נעימים כגון אזוביון או מנטה.

==קישורים חיצוניים==

* Kelman L (November 2004). "[http://onlinelibrary.wiley.com/doi/10.1111/j.1468-2982.2004.00766.x/abstract;jsessionid=D5905FD1921B32F0C2586F9156B00EE9.d03t01 The place of osmophobia and taste abnormalities in migraine classification: a tertiary care study of 1237 patients]". Cephalalgia 24 (11): 940–6
* Kelman L (2004). "[http://onlinelibrary.wiley.com/doi/10.1111/j.1526-4610.2004.04197.x/abstract Osmophobia and taste abnormality in migraineurs: a tertiary care study]". Headache 44 (10): 1019–23

קטגוריה:פוביות
קטגוריה:ריח
עדניים

עדניים (שם מדעי: Paradisaeidae; מכונות גם ציפורי גן עדן) היא משפחת עופות מסדרת ציפורי השיר, אשר נודעות בייחוד ביפי נוצותיהן המגוונות, ומכאן שמן.

== מאפיינים ==
הנוצות המגוונות והארוכות מופיעות בעיקר אצל הזכרים, ומשמשות כאמצעי חיזור להרשמת הנקבות, אולם בקרב חלק מהמינים גם לנקבות נוצות מרהיבות עין.

מרחב התפוצה של ציפורי גן העדן הוא בחלק מאיי אינדונזיה, בצפון אוסטרליה, ובעיקר בגינאה החדשה.

ציפורי גן העדן מאוימות משתי סיבות עיקריות; הראשונה - הילידים באזורי תפוצתן נוהגים זה מאות שנים לצוד אותן כדי להשתמש בנוצותיהן בטקסי פולחן וכן למכירה. הסיבה השנייה - בית הגידול של הציפור - יערות הגשם - נכרתים על ידי האדם כדי להשתמש בהם בתעשייה.

ציפור גן עדן מופיעה בדגלה של פפואה גינאה החדשה.

==מיון העדניים==
במשפחה 14 סוגים:
* משפחת עדניים (Paradisaeidae)
** סוג ומין יחיד עדני העורב (Lycocorax pyrrhopterus)
** סוג מנוקוד (Manucode)
** סוג ומין יחיד עדני מריע (Phonygammus keraudrenii)
** סוג פרדיגלה (Paradigalla)
** סוג אסטרפיה (Astrapia)
** סוג פרוטיה (Parotia) - בו המין עדני לוס
** סוג ומין יחיד עדני מלך-סקסוניה (Pteridophora alberti)
** סוג לופוריה (Lophorina) - בו עדני מפואר
** סוג עדני מגלני (Epimachus) - בו עדני סייפני
** סוג עדני מגלני שחור-מקור (Drepanornis)
** סוג עדני חשוף-ראש (Diphyllodes)
** סוג ומין יחיד עדני מלכותי (Cicinnurus regius)
** סוג ומין יחיד עדני ואלאס (Semioptera wallacii)
** סוג ומין יחיד עדני תריסר החוטים (Seleucidis melanoleuca)
** סוג בת-עדן (Paradisaea)

== תמונות ==
<gallery mode=packed>
Epimachus meyeri by Bowdler Sharpe.jpg
Ptiloris victoriae.jpg
Wilson's Bird of Paradise Best.jpg|עדני וילסון
Ribbon-tailed Astrapia.jpg
Raggiana Bird-of-paradise SMTC.jpg
</gallery>

==קישורים חיצוניים==

* 
* [http://flix.tapuz.co.il/v/watch-4196130-.html סרטון על ציפור גן עדן]
* [https://web.archive.org/web/20130221033308/http://www.nationalgeographic.co.il/online/20/ART2/430/702.html מאמר על פרויקט צילום ציפורי גן עדן], אתר נשיונל ג'יאוגרפיק

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
הנחשול

הנחשול (באנגלית: The Wave) הוא סרט טלוויזיה אמריקני מ-1981 שביים אלכסנדר גראסהוף, על פי תסריט של ג'וני דוקינס. הוא מבוסס על הספר "הגל" (אותו שם במקור) מאת מורטון רו. הסרט מתאר ניסוי אמיתי שערך מורה בבית ספר בפאלו אלטו שבקליפורניה בשנת 1967. באמצעות הניסוי ביקש המורה להוכיח את הקלות הבלתי נסבלת של יצירת חברה מפלה, פשיסטית ואלימה ולהתריע על סכנת הציות העיוור.

==עלילה==

הסרט עוסק במורה למדעי החברה שנשאל שאלה איך עם שלם של מיליוני אנשים הלכו בציות עיוור אחר הנאצים, שאלה שעליה אינו מצליח להשיב. המורה מחליט לערוך ניסוי: הוא מתחיל להחדיר בתלמידים משמעת בצורה קשוחה, מאחד אותם תחת השם "הנחשול", והופך אותם לחיילים צייתנים ומובחרים בארגון מחתרת קיצונית דמיוני שפועל למען מהפכה עתידית. ארגון "הנחשול" מגייס עוד ועוד אנשים, ונוצר מעין טרור בית ספרי. הארגון מאיים על כולם ומשתלט על בית הספר. תלמידה בשם לורי סונדרס שמנסה להתנגד לנחשול, מוחרמת. בתחילה נראה שהיא אינה פוחדת מהמהפך שחל בכיתה, אבל בהדרגה היא מבינה שמשהו גדול קורה בכיתה ובבית הספר. היא מנסה בכל כוחה לשכנע את הכיתה ש"הנחשול" מסוכן וקיצוני, וכמוצא אחרון היא פונה אל המורה בבקשה לעצור את "הנחשול".

בסוף הסרט, לאחר בקשתה של לורי, המורה מודיע לתלמידים על מפגש כללי של חברי "הנחשול" שיתקיים אחר הצהריים. בפגישה הוא מספר להם שהנחשול קיים גם בבתי ספר נוספים רבים ברחבי הארץ, וכי זו איננה קבוצה קטנה ומצומצמת אלא קבוצה אדירת ממדים שהולכת אחרי מנהיג פוליטי. ואז הוא חושף בפניהם את דמות המנהיג, והוא לא אחר מאשר אדולף היטלר. הם הלכו שבי אחר אידאולוגיה נאצית ומסוכנת שעיוותה את שיקול דעתם.

בשנת 2008 יצאה גרסה נוספת לסרט בגרמניה בשם "Die Welle".

== ראו גם ==
* הגל השלישי - תיאור הניסוי המקורי
* הניסוי של מילגרם
* קונפורמיות

== קישורים חיצוניים ==

* 
* אורן נהרי[https://news.walla.co.il/item/3169233, שיחה עם מארק הנקוק, תלמיד בבית הספר שבו ערך המורה רון ג'ונס ניסוי "הגל השלישי" שנודע בעיבודים שונים בהמשך כ-"הנחשול], 2019.

== הערות שוליים ==

קטגוריה:סרטי 1981
קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטים על חינוך והוראה
קטגוריה:הגל השלישי
קטגוריה:סרטים על השואה
קטגוריה:זוכי אמי בפריים טיים: תוכנית ילדים
שרה'לה שרון

שרה (שרה'לה) שרון (נולדה ב-4 בפברואר 1948) היא זמרת ישראלית, מנחת תוכניות שירה בציבור, ומהדמויות הבולטות בישראל בהנחלת הזמר העברי ובתחום השירה בציבור.

==ביוגרפיה==
שרון נולדה וגדלה בשם שרה אלתר בקיבוץ אשדות יעקב איחוד, למשפחה בת חמישה ילדים. סיימה הכשרה מקצועית כמורה למוזיקה במדרשה ועבדה במקצועה בקיבוץ ובבתי ספר בסביבה עד גיל 50, בו החליטה לפרוש מההוראה. בשנת 1978 הוקם מועדון הזמר של עמק הירדן ביוזמתו של ירוחם כהן מאפיקים, שהיה אז רכז המחלקה לתרבות במועצה האזורית עמק הירדן, ושרון קיבלה את תפקיד ההנחיה של המועדון. בשנות השמונים צולמו תוכניות המועדון לטלוויזיה הישראלית ושרון הפכה לידועה בתחום השירה בציבור, כשהקהל הרחב הצטרף לשירי ארץ-ישראל בהנחייתה. תקליט שהוציאה שרון עם מקהלת המועדון זכה להצלחה רבה.

ב-1993 זכתה שרון עם להקתה החד פעמית "שירו" בתחרות הקדם-אירוויזיון ויחד הם ייצגו את ישראל באירוויזיון 1993 באירלנד. השיר שביצעו, "שירו" (טהרלב - פייקוב), הגיע לבסוף למקום ה-24 מתוך 25. בהופעת האירוויזיון הצטרפה ללהקה הזמרת ורדה זמיר בתור זמרת ליווי.

ב-2000 הופיעה בתפקיד עצמה בפרק בקומדיית המצבים "שמש", ב-2002 הוציאה שרון את אלבום ההופעה "בהופעה חיה", עם להקת "הדור הצעיר", אך הוא לא זכה להצלחה רבה.
ב-2005 השתתפה בתפקיד אורח בעונה השנייה של הסדרה "השיר שלנו", בתור אמו של זוהר (רן דנקר). בשנת 2008 גילם הקומיקאי טל פרידמן את דמותה במערכון בתוכנית "ארץ נהדרת".
ב-2020 שרהלה השתתפה בתפקיד אורח בסברי מרנן
בשנת 2018 השתתפה בתוכנית הטלוויזיה "אף פעם לא מאוחר" ברשת לצד רבקה מיכאלי, נורית גפן וציפי פינס.

ב-2022 השתתפה בתפקיד שופטת באחד המערכונים של תוכנית הסאטירה "ארץ נהדרת". ביולי של אותה שנה, בראיון במסגרת המדור "ענייני פנים" של עיתון הארץ, סיפרה שרון כי בשנות ה-80 נשלחה למשימות סודיות בברית המועצות.

שרון הייתה נשואה ליענק'לה מאז 1967 ועד למותו ב-2023. הוא עבד במפעל בקיבוץ ולאחר מכן שימש כמנהלה האישי. להם ארבעה ילדים.

אחיינה, , הוא מחללי אסון המסוקים.

==קישורים חיצוניים==

* 
* 
* 

== הערות שוליים ==

קטגוריה:זמרות השרות בעברית
קטגוריה:אשדות יעקב איחוד: אישים
קטגוריה:שירה בציבור בישראל
קטגוריה:נציגי ישראל באירוויזיון
קטגוריה:משתתפי אירוויזיון 1993
קטגוריה:מורות למוזיקה בישראל
קטגוריה:מורים למוזיקה בישראל
קטגוריה:מתמודדות קדם-האירוויזיון
קטגוריה:זמרות ישראליות
קטגוריה:זמרים ישראלים
קטגוריה:משתתפי אף פעם לא מאוחר
קטגוריה:ישראליות שנולדו ב-1948
קטגוריה:ישראלים שנולדו ב-1948
גודל פיזיקלי

גודל פיזיקלי הוא כינוי לתכונה הניתנת למדידה של עצם מסוים. זמן, אורך, מהירות וכדומה הם גדלים פיזיקליים. לכל גודל פיזיקלי יש יחידת מידה. לדוגמה, זמן ניתן למדוד ביחידות מידה של שניות, דקות, שעות, יום, לילה, יממות, שבועות, חודשים, שנים וכיוצא בכך. למעשה, גודל פיזיקלי הוא מה שנותן למספר את המשמעות שלו. למשל, "הדרך ארכה ארבעים" הוא משפט חסר משמעות. לעומת זאת, יש משמעות למשפט "הדרך ארכה 40 דקות" ומשמעות שונה למשפט "הדרך ארכה ארבעים ק"מ".

לגודל שיחשב כגודל פיזיקלי, חייבים להיות כל שלושת המאפיינים הבאים:
#הגדרה ספציפית
#ביטוי כמותי (מדידה או חישוב)
#יחידת מידה מוסכמת

==גודל פיזיקלי בסיסי==
במערכת SI ישנם שבעה גדלים פיזיקליים בסיסיים, שנמדדים באחת משבע היחידות הבסיסיות (בסוגריים): מרחק (מטר), מסה (קילוגרם), זמן (שנייה), זרם חשמלי (אמפר), טמפרטורה (קלווין), כמות חומר (מול) ועוצמת הארה (קנדלה).

ישנם גדלים פיזיקליים רבים, שאינם בסיסיים: שטח, תאוצה, קיבול ועוד, גדלים אלה נגזרים מהגדלים הבסיסיים. כך למשל מדידת שטחים היא הכפלת אורך באורך ולכן אינה בסיסית. בהתאם, יחידות המידה למדידת שטחים אינן יחידות בסיסיות והן נגזרות מיחידות המידה של אורך.

== בתורת הקוונטים ==
בתורת הקוונטים כל גודל פיזיקלי מדיד מתואר על ידי אופרטור הרמיטי. הערכים שניתן לקבל במדידה הם הערכים העצמיים של האופרטור.

==ראו גם==
* רשימת יחידות מידה

==קישורים חיצוניים==

* [http://htwins.net/scale2/ הגודל של דברים ביקום] - המחשה ויזואלית דינמית של יחסי הגדלים מהאטום ועד לגלקסיה.

*
Lonesome Crow

Lonesome Crow הוא אלבום הבכורה של הלהקה הגרמנית, סקורפיונז, שיצא בשנת 1972. האלבום הוא בז'אנר של רוק מתקדם ומפיק האלבום הוא קוני פלאנק.

== רשימת הרצועות ==
<div style="direction: ltr;">
{|border=0
|-
|
# I'm Going Mad (4:52)
# It All Depends (3:23)
# Leave Me (5:02)
# In Search of the Peace of Mind (4:56)
# Inheritance (4:37)
# Action (3:53)
# Lonesome Crow (13:39)
|}
</div>

== צוות ==
*קלאוס מיינה - שירה
*מייקל שנקר - גיטרה ראשית
*רודולף שנקר - גיטרה
*וולפגנג דזיוני - תופים
*לותאר היימברג - גיטרה בס

==קישורים חיצוניים==

קטגוריה:אלבומי בכורה מ-1972
קטגוריה:אלבומי הסקורפיונז
קטגוריה:אלבומים באנגלית
קטגוריה:אלבומי רוק מתקדם
באד גאסטיין

באד גאסטיין (בגרמנית: Bad Gastein) היא עיירת נופש עתיקה במדינה הפדרלית האוסטרית זלצבורג, במרחק של כ-90 ק"מ מהעיר זלצבורג. העיירה שוכנת למרגלות הרי הוהה טאורן, ליד הר שְטוּבְּנֶרקוֹגֶל. העיירה היא מקום תיירות אטרקטיבי ביותר.

==היסטוריה==
לאחר השואה פעל בעיירה מחנה עקורים בו התגוררו מעל 2,000 ניצולי שואה במשך מספר שנים. הם התגוררו בבתי מלון ובבתים פרטיים בעיירה, אותם הפקיע צבא ארצות הברית לתקופה של מספר שנים. המחנה פורק לאחר שניצולי השואה עזבו ליעדי הגירה שונים, בעיקר למדינות שונות באירופה, לארצות הברית ולארץ ישראל.

== גורמי המשיכה לעיירה ==
העיירה נחשבת לעיירה איכותית ביותר בין מכיוון שיש בה אתר סקי נרחב, שמונה עשר מעיינות מים חמים בחום של כ-48 מעלות צלזיוס, קרבה לאלפים האוסטרים, קרבה לעמק המרפא גשטיין, מפלי קרימל ששוכנים במרחק של כ-60 ק"מ, הבארים המרובים והקזינו.

==קישורים חיצוניים==

* 
* 

==הערות שוליים==

קטגוריה:זלצבורג (מדינה): יישובים
קטגוריה:אתרי סקי באוסטריה
מיל רוק

מיל רוק (באנגלית: Mill Rock Island) הוא אי קטן המצוי בין הרבעים מנהטן וקווינס בעיר ניו יורק. האי ממוקם דרומית לאיים רנדל ווורד במקום המפגש של איסט ריבר ונהר הארלם, במדינת ניו יורק שבארצות הברית.
== היסטוריה ==
בשנת 1701 בנה ג'ון מארש (John Marsh) טחנת קמח על האי (באנגלית: "מיל" - mill), על שמה קרוי האי - שהיה באותה עת שני איים - האי מיל הגדול והאי מיל הקטן. מאוחר יותר שימש האי כחווה של סנדי גיבסון (Sandy Gibson) אשר השתלט על האי בלי אישור. במלחמת 1812 היה באי מוצב אמריקאי כחלק ממוצבים שנבנו להגן על נמל ניו יורק מפני הצי הבריטי. מוצב זה כלל שני תותחים והגן על המעבר למפרץ לונג איילנד.

בשנת 1885 פוצץ חיל ההנדסה של צבא ארצות הברית 136,000 ק"ג של חומר נפץ על הסלעים בקרבת האי - הפיצוץ החזק ביותר בהיסטוריה של האזור (פיצוץ שהורגש עד פרינסטון בניו ג'רזי) במטרה להרחיב את המעבר לספינות באזור. בשרידי הפיצוץ נעשה שימוש על מנת למלא את המצר הימי בין האיים וכיום שניהם יחד מהווים את האי מיל רוק.

כיום מהווה האי פארק, בבעלות ובאחזקת מחלקת הפארקים והנופש של עיריית ניו יורק. בחופו הדרומי של האי ישנו מעגן, אולם האי אינו פתוח לציבור במטרה לשקם את צמחיית הבר של האי.

==קישורים חיצוניים==

* [http://nycgovparks.org/sub_your_park/historical_signs/hs_historical_sign.php?id=9756 מידע על האי באתר מחלקת הפארקים והנופש של עיריית ניו יורק]

קטגוריה:איסט ריבר: איים

קטגוריה:ניו יורק: היסטוריה
קטגוריה:מדינת ניו יורק: איים לא מיושבים
קטגוריה:ניו יורק: איים
צאלק פרחודניק

בצלאל (צַאלֶק) פֵּרֵחוֹדְניק (בפולנית: Calel (Calek) Perechodnik; 8 בספטמבר 1916 – 1944) היה יהודי בן העיירה אוטבוצק שליד ורשה, שתיעד את קורות משפחתו בזמן הכיבוש הנאצי בפולין, במסגרת יומן אשר כתב באותה תקופה. בתקופת המלחמה שימש כשוטר במשטרה היהודית של אוטבוצק.

באוקטובר 1944, זמן מועט לפני כניעתם של הגרמנים, נספה צאלק בוורשה, במהלך ההתקוממות הפולנית.

== יומן ==
צאלק כתב את יומנו בזמן שאירועי האימים התרחשו לנגד עיניו. הוא כתב על אודות אובדן אשתו ובתו האהובות שנשלחו לטרבלינקה, תפקידו כשוטר בשירות הגרמנים, והסתתרות הנותרים ממשפחתו בדירת מסתור, ברובע הפולני בוורשה הכבושה. את יומנו כתב צאלק באופן ריאלסטי וחד, ובו ניתח, מתוך הידע המועט שהיה ברשותו, את שהתרחש לנגד עיניו. היומן נמצא על ידי אחיו, פסח פרחודניק, הניצול היחיד מקרב המשפחה, והוצא לאור לאחר המלחמה בשם "התפקיד העצוב של התיעוד".

היומן הוא תיעוד נדיר ממקור ראשוני לחוויותיו ורגשותיו של שוטר יהודי בתקופת השואה. כך הוא תיעד את הבלבול שזרעו הגרמנים, שהוביל לכך שהוא וחבריו השוטרים הובילו את אחיהם להשמדה - ואף את בני משפחתם הקרובים.

ביומן, שנכתב סמוך מאוד למאורעות, לא נראה שיש חיפוי על המעשים הקשים שצאלק נדחק אליהם במהלך השואה והכָּאוֹס שיצרו הגרמנים. הוא מתאר בצורה יבשה ואף בביקורת עצמית נוקבת את מעשיו, כאשר בין השורות עולה תחושת ההפתעה שלו מעצמו, מכך שהוא עצמו הגיע למעשים כאלה:

==לקריאה נוספת==
* צאלק פרחודניק, התפקיד העצוב של התיעוד: יומן מחבוא (עברית: אורי אורלב - חלק א, צופיה שיבר (פרופסורסקי) - חלקים ב, ג), ירושלים: כתר, 1993.

==קישורים חיצוניים==

* [https://www.yadvashem.org/he/magazine-featured/the-last-testament-of-calek-perechodnik.html על צאלק פרחודניק ויומנו] במגזין המקוון של יד ושם
* [https://www.yadvashem.org/he/podcast/diary-policeman-podcast.html על צאלק פרחודניק ויומנו] בפודקאסט של יד ושם (עם תמלול)
* 

==הערות שוליים==

קטגוריה:יהודים בשואה: פולין
קטגוריה:כותבי יומן בשואה

קטגוריה:פולנים שנולדו ב-1916
קטגוריה:פולנים שנפטרו ב-1944
מדוז (אי)

האי מדוז (אי מישור העשב באנגלית: Isle of Meadows) הוא אי קטן בלתי מיושב המצוי בחופו המערבי של רובע סטטן איילנד של העיר ניו יורק במדינת ניו יורק שבארצות הברית.

האי ממוקם בשפך של פרש קילז לארתור קיל.

האי נמצא בבעלות ובניהול עיריית ניו יורק ומאז שנות ה-90 של המאה ה-20 היווה חלק ממזבלת פרש קילז כיום מהווה האי שמורת טבע ואזור קינון לציפורים.

==קישורים חיצוניים==

קטגוריה:סטטן איילנד
קטגוריה:מדינת ניו יורק: איים לא מיושבים
קטגוריה:ניו יורק: איים
פוטופוביה

פוטופוביה (בעברית: בַּעַת אור; פוטו - אור, פוביה - פחד; רגישות לאור) היא תסמין של רגישות יתר לאור והפחד (בעת) או סלידה מהשמש וממקומות מוארים היטב. הסובלים מפוטופוביה בדרך כלל מחפשים מקלט במקומות חשוכים.

==סיבות==
פוטופוביה עשויה להתפתח עקב מספר מצבים רפואיים שונים הקשורים לעין ולמערכת העצבים. פוטופוביה המתחילה בחריפות ובפתאומיות עשויה להיות סימן לדלקת קרום המוח.

נגרמת כתוצאה משיתוק השרירים הקרנייאלים 2,3 האחראים על כיווץ והרפיית האישונים.
מחלות נפוצות הגורמות לפוטופוביה הם מיגרנה ודלקות שונות במוח ובעין.
חיות שנדבקו במחלת הכלבת מראות גם הן סימנים של פוטופוביה.

== במיתולוגיה==
בפולקלור ובמיתולוגיה, יצורים רבים סובלים מפוטופוביה:
* הטרול הנורדי נהפך לאבן או נשאר כלוא מעל פני האדמה כשהשמש זורחת.
* על פי פאראצלסוס, הגמד מתפוצץ כשהוא עולה מעל פני האדמה, כדברי ק.ס. לואיס: "אם הוא רק יוציא את פרצופו... הוא יתנפץ לרסיסים, כמו שאדם היה מתפוצץ אילו היה יוצא לחלל".
* במיתולוגיה האנגלית, הגובלין אינו יכול לסבול אור יום.
* אלמנט נפוץ במיתוס הערפד הוא חוסר יכולתו לשהות באור, כאשר התוצאה היא בדרך כלל שרפה או הפיכתו לגל אפר.

== בתרבות ==
* בספרי ג'.ר.ר. טולקין, הרגלים של גובלינים רועדות והם נעשים שיכורים כשהם באור יום, לעומת טרולים שהופכים לאבן.
* בספרי הילדים של למוני סניקט "סדרה של צרות", הזומבים נסוגים כשעולה השחר.
* בסרטי הגרמלינים הם לא יכולים לסבול אור אפילו לרגע.
* בסדרת הספרים "טוב- טוב הגמד" (וגם בסדרת הטלוויזיה) הטרולים הופכים לאבן בזריחה.
* בסיפור דרקולה מאת ברם סטוקר, דרקולה וערפדים בני דמותו אינם יכולים לשאת אור יום.

==ראו גם ==
*פוביה
==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הפרעות בראייה ועיוורון
קטגוריה:פוביות
נעמי רוזנברג

נעמי רוזנברג (9 בפברואר 1943, י"ד באדר א' התש"ג - 13 במרץ 2006, ג' באדר התשס"ו) הייתה מחנכת, מורה ומשוררת ישראלית.

==ביוגרפיה==
נולדה בהר הצופים בירושלים. בבית הוריה ספגה ערכי יהדות וערכי שירה ותרבות. למדה בבית הספר היסודי "מעלה" ובתיכון "אפרתה" בירושלים. מגיל צעיר הייתה חניכה ומדריכה בתנועת 'בני עקיבא'.

בשנת 1965 הוסמכה בסמינר אפרתה להוראה בבית הספר היסודי ולהוראת מבוגרים. במשך תקופת הלימודים בסמינר הדריכה בפנימיית 'אפרתה'. עם חבריה השתתפה במבצע ביעור הבערות בהנחייתו של חתן פרס ישראל יעקב מימון, ולימדה את העולים במעברות אורה-עמינדב ובמעברת תלפיות קריאה וכתיבה.

===עבודתה כמחנכת===
את עבודתה בהוראה התחילה בשנת הלימודים 1964, בבית הספר היסודי הממלכתי דתי "שמשון" בבית שמש, ובו לימדה במשך שנתיים. בשנת 1967 עברה ללמד בבית הספר היסודי הממלכתי דתי "לדוגמה לבנים ע"ש הרב בן-ציון מאיר חי עוזיאל" בירושלים ולימדה בו במשך שלושים ושלוש שנים.

כמורה לעברית חיבבה על אלפי תלמידיה את הספרות, דאגה לפיתוח ההבעה בעל פה וההבעה בכתב והקפידה על לשון עברית נקייה תקנית ועשירה. בתשע שנות עבודתה האחרונות, עד פרישתה לגמלאות, בתום שנת הלימודים תשנ"ח (1998), שימשה סגנית המנהל בבית הספר לדוגמה לבנים. בבית הספר ובמסגרות אחרות הרבתה לכתוב מחזות, פיליטונים, מקאמות ושירים.

במשך השנים לימדה בקורסים למורות בהוראת הספרות, עסקה בהדרכת מורים ואימנה את פרחי ההוראה של מכללת ליפשיץ בכיתות שבהן לימדה. כמו כן הדריכה מורים בשנת הסטאז' שלהם. במשך שנתיים לימדה במכללה ירושלים.

בשנת התשנ"ו (1996) נכללה בין שלושת המועמדים הסופיים לזכייה ב"אות מורה לחיים" בנושא יהדות וספרות עברית. בשנת התשס"ו (2006) קיבלה בבית הנשיא את "אות מחנכת למופת".

===משוררת===
עיקר יצירתה של נעמי רוזנברג הייתה השירה. בצעירותה כתבה שירים רבים שנותרו במגירה. בעידוד מורתה לספרות בסמינר 'אפרתה', לאה חובב, ובעידודו של המשורר יצחק שלו, שנמנה עם מוריה בבית הסופר, הוציאה לאור שני ספרי שירה: "שם מתחילות המילים" ו"כמטוטלת אורלוגין". ספרה השלישי, בשם "תלמים בשלף", טרם הובא לדפוס. כמו כן פרסמה שירים בעיתון הצופה ובכתב העת מבוע.

בשנת תשנ"ה זכתה רוזנברג בפרס עמינח ליצירה ספרותית על ספר שיריה השני 'כמטוטלת אורלוגין'.

במשך שנתיים (1999–2000) ערכה את כתב העת 'מבוע', כתב עת ליצירה יהודית. עקב מחלת ריאות שבה לקתה נאלצה להפסיק את העריכה.

רוזנברג הייתה נשואה לחבר ילדותה ונעוריה ד"ר יהושע רוזנברג למעלה מארבעים שנה. לשניים נולדו ארבעה ילדים וח"י נכדים.

נעמי רוזנברג נפטרה ב-13 במרץ 2006 (ג' באדר התשס"ו). 

==ספריה==
*שם מתחילות המילים, תל אביב: סער, 1988
*כמטוטלת אורלוגין, תל אביב: סער, 1993
*באמצע החיים פתאום, ירושלים: המשפחה, 2007. שלושת ספרי השירה שכתבה, כולל תלמים בשלף (הובא לדפוס לאחר פטירתה)

==קישורים חיצוניים==

* [http://www.daat.ac.il/daat/sifrut/mtutelet/tohen.htm כמטוטלת אורלוגין]
* [http://www.galiwords.com/Show_AuthorList.asp?GetAID=331 מבחר משיריה באתר "דרך המילים"]

קטגוריה:נשות חינוך ישראליות
קטגוריה:אנשי חינוך ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:זוכי פרס עמינח
קטגוריה:סגל מכללת ליפשיץ
קטגוריה:עורכות ספרותיות ישראליות
קטגוריה:סגל מכללה ירושלים
קטגוריה:בוגרות בני עקיבא
קטגוריה:בוגרי בני עקיבא
קטגוריה:בוגרי בית הספר היסודי מעלה (ירושלים)
קטגוריה:בוגרות מכללת אמונה/אפרתה
קטגוריה:ישראליות שנולדו ב-1943
קטגוריה:ישראלים שנולדו ב-1943
קטגוריה:ישראליות שנפטרו ב-2006
קטגוריה:ישראלים שנפטרו ב-2006
רביולי

רביולי
רביולי (באיטלקית: Ravioli) הוא שמם של של כיסוני פסטה איטלקיים עם מליות שונות.

המלית יכולה להיות מבוססת על בשר (בקר, חזיר, עוף או תערובת שלהם), דגים, פירות ים, חלמונים, גבינה או תערובת גבינות. מליות אטלקיות מסורתיות אחרות כוללות בין היתר ריקוטה מעורבת עם גבינה מגוררת וירקות כמו תרד, סלק עשויות להיות מבוססות על רסק בדרגות שונות (קרי, רסק גס עד מחית) של תפוחי אדמה, פטריות, דלעת, ערמונים או ארטישוק.
המליות העיקריות הן גבינה, בטטה, תרד ופטריות. להלן מספר דוגמאות למלית:

* דלעת חמאה ומרווה
* תרד, גבינת עזים וצנוברים קלויים
* מוקפץ פטריות מעורבות עם שמן כמהין
* פלפלים אדומים קלויים וגבינת פרמזן
* ארוגולה, גבינת עזים ופיסטוקים
* סלק צלוי או מוקפץ עם גבינת עזים וגרידת לימון<ref></ref>

הרביולי בצורתו יכול להיות בצורה מלבנית, משולשת, חצי סהר או עגול.

רביולי מוגש לעיתים ברוטב עגבניות. מליות עדינות לרוב יוגשו עם רטבים עדינים יותר, כגון כאלה המבוססים על עלי מרווה המטוגנים בחמאה, ולעיתים רוטב פסטו.

הרביולי מוגש כמנה עיקרית בסעודת יום הווטרנים בארצות הברית.

==קישורים חיצוניים==

==הערות שוליים==

קטגוריה:פסטה
מופסה

מופסה (או מופאסה, באנגלית: Mufasa) הוא אריה בדיוני המופיע בשלושת סרטי "מלך האריות". מופסה הוא בנם של אהאדי (Ahadi) ואורו (Uru), בן זוגה של סאראבי (Sarabi), אביו של סימבה ואחיו של סקאר.

מופסה מתגורר בצוק התקווה ומולך על ארץ התקווה. אחיו של מופסה, סקאר, רצח אותו בתחילת הסרט, ומאז רציחתו מופיעה רוחו של מופסה במקום מופסה בסרטים. תפקידו של מופסה במלך האריות הוא דמות חכמה ואובייקטיבית, אשר משמשת דוגמה לדמויות האחרות.

== הופעות ==
בסרט "מלך האריות" הראשון, מופסה הוא אריה בוגר, בעל פרווה זהובה ורעמה אדומה. כפי שנראה בסרט, מופסה הוא מלך חכם ואמיץ, המקבל כבוד רב משאר החיות. בתחילת הסרט, מופסה מולך על צוק התקווה. כאשר סימבה מעט מתבגר, מופסה אומר לבנו כי יום הוא ימלוך על צוק התקווה, כאשר מלכות מופסה תסתיים. בנוסף לכך, מופסה מלמד את בנו להיות אחראי, ומסביר כי כל היצורים החיים שייכים לגלגל החיים. כאשר זאזו, יועצו הראשי של מופסה מביא למופסה חדשות על המולה באזור הצבועים, מופסה אוסר על סימבה ללכת לאזור הצבועים.

למעלה: סצנת הלחימה בה סקאר מאיים להפיל את סימבה הבוגר מהצוק; למטה: סצנת השיא בסרט בה סקאר מאיים ומפיל את מופסה אל תוך עמק מלא גנו. שיטת הלחימה של סקאר בה הוא נועץ את ציפורניו בידי יריביו ואז מפיל אותם היא מוטיב חוזר בסרט.אחיו הקנאי של מופסה, סקאר, מנסה להנהיג את הצבועים לבצע המולה, שמטרתה היא שמופסה וסימבה יהרגו בה. מופסה מציל את סימבה מההמולה, אך נרצח על ידי סקאר בניסיונו לברוח ממנה. סימבה חווה רגשות אשמה במותו של אביו ובורח ליערות. לקראת סופו של הסרט, מסביר רפיקי המנדריל לסימבה כי מופסה תמיד יהיה בלבו. אחרי הסברו של רפיקי, רוחו של מופסה מופיעה בשמיים ואומרת לסימבה "זכור מי אתה. אתה המלך האמיתי".

בסרטי ההמשך, תפקידו של מופסה הוא קטן והוא נחשב לדמות סמלית בהם. בתחילת סרט ההמשך, "מלך האריות 2", מופסה מופיע כאשר קיארה, בתם של סימבה ונלה מוצגת לעיני תושבי הסוואנה. במהלך הסרט, נראה סימבה מודאג מה יחשוב אביו על שיטת מלכותו. במהלך הסרט, רפיקי המנדריל נראה מדבר עם מופסה שרוצה שקובו, בנם של סקאר וזירה, יהיה בעלה של קיארה, בתם של סימבה ונלה. בנוסף לכך, בסוף הסרט השני מופסה אומר לסימבה: "עבודה יפה בני, אני מאוד גאה בך!".

בסרט "מלך האריות 3", מופסה מופיע לזמן קצר, כאשר מתרחשת ילדותו של סימבה. בנוסף לכך מופסה וסימבה מופיעים בפלאשבקים של המשחק Kingdom Hearts II. כמו כן מופסה מופיע בסדרת הטלוויזיה "משפחת סימפסון" בפרק "סיבוב ספרינגפילד" יחד עם דמות מסדרת סרטי "מלחמת הכוכבים", דארת' ויידר.

בנוסף לכך, מופסה הופיע בסדרת ההנפשה של דיסני, "בית העכבר".

ב-2022 פורסם כי ב-2024 צפוי לצאת לאקרנים סרט לייב-אקשן בשם מופאסה: מלך האריות שיעסוק בתקופת מלכותו של מופסה טרם אירועי כס התקווה ובאירועים שסללו את דרכו לשלטון.

==קישורים חיצוניים==

קטגוריה:דמויות מלך האריות
קטגוריה:דמויות אנימציה של דיסני
קטגוריה:בעלי חיים בדיוניים
קטגוריה:דמויות קולנועיות
קטגוריה:דמויות טלוויזיוניות
קטגוריה:אריות בתרבות

en:List of The Lion King characters#Mufasa
המוזיאון הגרמני (מינכן)

המוזיאון הגרמני (בגרמנית: Deutsches Museum) הוא מוזיאון מדע השוכן בלב העיר מינכן שבגרמניה. מוזיאון זה הוא אחד המוזיאונים הגדולים בעולם בנושאי מדע וטכנולוגיה. מוצגים בו כ-28,000 מוצגים בחמישים תחומים של מדע וטכנולוגיה. 

המוזיאון, הנמצא ברובע לודוויגספורשטאדט-איזרפורשטאדט על אי בנהר האיזר, הוא אחד מאטרקציות התיירות המרכזיות של מינכן, מדי שנה מבקרים בו כ-1.7 מיליון איש.

למוזיאון שני סניפים נוספים האחד בסמוך לעיר והשני בבון. 
מבט על אי המוזיאון

==היסטוריה==
יוזם המוזיאון, הרוח החיה בהקמתו ומנהלו הראשון היה המהנדס אוסקר פון מילר. 

ביוזמת פון מילר התקיימה ב-5 במאי 1903 פגישה של קבוצת אנשי מדע ותעשייה בולטים, ביניהם הפיזיקאי וילהלם רנטגן והממציא רודולף דיזל. כבר בפגישה הזו נתרמו 250,000 מרק לצורך הקמת המוזיאון והוקמה ועדה מכינה לקידום התוכנית. ביוני 1903 לודוויג השלישי, מלך בוואריה הפך לפטרון של המוזיאון. באותו זמן עיריית מינכן תרמה את האי בנהר לצורך הקמת מבנה הקבע של המוזיאון. ההחלטה הרשמית להקים את המוזיאון התקבלה ב-28 ביוני בפגישת איגוד המהנדסים הגרמני. 

ב-12 בנובמבר 1906 נפתחה תצוגה זמנית במבנה של המוזיאון הבווארי הלאומי, זאת בנוכחות הקיסר הגרמני. למחרת הונחה אבן הפינה למבנה הקבע של המוזיאון. 

המוזיאון במבנה הקבע שלו נפתח רק ב-1925.

==תצוגות עיקריות==

ה[[רפליקה של מערת אלטמירה]]
תצוגת הרכבות
אופניים מעץ
* תצוגת המכרות במרתף הבניין נחשבת לאחת האטרקציות המרכזיות של המוזיאון
* רפליקה של מערת אלטאמירה
* מטוטלת פוקו
* עולם הילדים
* פלנטריום
* תעופה וחלל
* טכנולוגיית הדפוס
* מחשבים
* כלי נגינה
* זכוכית
* אסטרונומיה
* מעבדת DNA
* טכנולוגיות אנרגיה
* נפט וגז
* מיפוי וגאודזיה 
* גשרים
* כימיה

==קישורים חיצוניים==

* 

* 
* [http://www.deutsches-museum.de/index.php?id=1&L=1 אתר הבית של המוזיאון] 

מדע (מינכן)
קטגוריה:מינכן: מבנים
קטגוריה:מינכן: מוזיאונים
קטגוריה:קצרמר מדעים
טום מור

טום מור (באנגלית: Tom Moore; 16 במאי 1918 – 16 באפריל 2017) היה חבר בית הנבחרים של טקסס מטעם המפלגה הדמוקרטית בין השנים 1967–1973.

== ביוגרפיה ==
מור התפרסם בשל מתיחת אחד באפריל שערך בניסיון להעביר ביקורת על תהליך החקיקה במדינה ועל כך שמחוקקים לא טורחים לקרוא ולברר פרטים על החוק.

ב-1 באפריל 1971 הגיש מור הצעת חוק המשבחת את אלברט דה-סלבו, הידוע כחונק מבוסטון שתקף מינית ורצח 13 נשים בשנות ה-60 באזור בוסטון. הצעת החוק דיברה על תרומתו של דה-סלבו למדינה, המסירות בה ביצע את עבודתו וכיצד עודד אנשים לדאוג לעתידם. הצעת החוק ציינה שמדינת מסצ'וסטס הכירה רשמית בעבודתו שכללה שימוש בטכניקות לא קונבנציונליות של בקרת אוכלוסין ופסיכולוגיה מעשית. לאחר שהצעת החוק אושרה פה אחד, משך אותה מור משולחן הדיונים ויידע את יתר המחוקקים על תוכנה.

== קישורים חיצוניים ==
* [http://www.snopes.com/legal/desalvo.asp The Ayes of Texas, Snopes.com]

קטגוריה:חברי בית המחוקקים של טקסס
קטגוריה:בוגרי אוניברסיטת ביילור
קטגוריה:אחד באפריל
קטגוריה:אמריקאים שנולדו ב-1918
קטגוריה:אמריקאים שנפטרו ב-2017
ליל הברווזים (1979)

ליל הברווזים הוא שמה של ישיבה מיוחדת שקיימה ממשלת ישראל בראשות מנחם בגין ב-17 ביולי 1979. מטרת הישיבה הייתה לבצע שינויים במדיניות הכלכלית, בהם הסרת הסבסוד של מוצרי מזון ודלק. בשל מחלוקות שהתגלעו בין השרים, הישיבה הסתיימה ללא החלטות מעשיות, וסוכם שיש להקים ועדות מיוחדות לטיפול בעניין.

עוד לפני הישיבה, רווחה בקרב הציבור הדעה שהממשלה תנקוט צעדים שיגרמו להתייקרות מוצרים, ואנשים רבים הזדרזו וקנו מוצרים ואף מילאו את מכלי דלק של מכוניותיהם. הממשלה לא הגיעה להחלטה, וציפיות הציבור התבדו. ליל הברווזים היה בעיני הציבור סמל להססנות של ממשלת בגין לקבל החלטות חשובות.

מקור השם "ליל הברווזים" לא ברור. יש הטוענים שהוא נקרא כך על שם הביטוי "ברווז עיתונאי" שמשמעותו ידיעה חסרת-שחר ולא מבוססת; ויש הטוענים שהוא נקרא על שם ליל הברווזים משנת 1959, שגם בו נתקף הציבור בבהלה.

==ראו גם==
* ליל הברווזים (1959)

==קישורים חיצוניים==
*[http://www.ariel.ac.il/handasaim/pf/rafaeli/sci/2_15.htm יסודות המשטר בישראל, האתר של רפאלי], המרכז האוניברסיטאי אריאל
*[http://books.google.co.il/books?id=NiCrO0zzzvoC&pg=PA57 נחום ברנע, יורים ובוכים, זמורה ביתן, 1981, עמודים 57-58]

==הערות שוליים==

קטגוריה:ישראל: היסטוריה כלכלית
קטגוריה:ישראל: היסטוריה פוליטית
קטגוריה:1979 בישראל
יעלה ויבוא

תפילת יעלה ויבוא היא תוספת לברכת המזון ולתפילת העמידה שנאמרת בחגים ובראשי חודשים ובחול המועד. תפילה זו תוקנה על ידי חז"ל ועניינה הוא בקשה שה' יזכרנו לטובה, בניין בית המקדש והשבת עבודת הקורבנות.

== משמעות הברכה ==
תוספת זו נאמרת בברכת "רצה" (1=בירושלמי ברכות פ"ד ה"ג אומר שהסיבה למיקום ברכה זו בעבודה היא בהיותה ברכה לעתיד.}}) שבתפילת העמידה, בערבית, שחרית ומנחה (אך לא במוסף) של ראש חודש וחול המועד, ובברכת ירושלים שבברכת המזון של ראש חודש, ימים טובים וחול המועד. ביום טוב ובימים נוראים, התפילה נאמרת בברכה האמצעית של תפילת העמידה במקום בברכת רצה.

מיקום התוספת בברכת רצה העוסקת בבנייתו מחדש של בית המקדש וחידוש העבודה בו, ובברכה המקבילה לה בברכת המזון - "רחם (נא) ה' אלוקינו על ישראל עמך... ועל הבית הגדול והקדוש שנקרא שמך עליו...". משמעות המיקום הזה היא שבהזכרת החג בתפילה ובברכת המזון מתפלל היהודי לאלוקיו שיחדש את עבודת בית המקדש, וכך יתאפשר הביטוי המקורי של החג - הקרבת הקרבנות המיוחדים לו בבית המקדש.<ref> שכתב: ואומר מעין המאורע בעבודה לבקש רחמים על ישראל ועל ירושלים להשיב העבודה למקומה</ref>

== דיני הברכה ==
שכח לומר יעלה ויבוא במקומו הרגיל, ונזכר קודם שהתחיל את הברכה הרביעית (הטוב והמיטיב), בראש חודש יאמר שם בנוסח זה:

ואם חל בשבת, אומר "שנתן שבתות למנוחה וראשי חדשים לזיכרון".

ואם שכח ביום טוב אומר: 

ואם חל בשבת אומר "שנתן שבתות למנוחה לעמו ישראל באהבה לאות ולברית וימים טובים לששון ולשמחה את יום חג פלוני הזה ברוך אתה ה' מקדש השבת וישראל והזמנים".

אם נזכר רק לאחר שהתחיל את הברכה הרביעית, דינו הוא כך: כל סעודה שחייב לאוכלה כגון סעודות שבת ויום טוב, צריך לחזור ולברך שנית, וסעודה שאינה חובה אינו צריך לשוב ולברך.

==בתרבות==
* יעלה ויבוא - מלהקת הילדים יונגערליך באלבום יונגערליך 2<ref>[https://www.youtube.com/watch?v=6-uuBm3bST8 יעלה ויבוא], מקהלת הילדים יונגערליך, להאזנה באתר יוטיוב.</ref>. גרסת כיסוי לשיר בוצעה באלבום לחיים קומזיץ 4.

==קישורים חיצוניים==

* 
* יעקב רוטשילד, [http://www.daat.ac.il/daat/kitveyet/mahanaim/iyunim-2.htm עיונים בתפילות ראש חודש], מחניים צ', תשכ"ד, עמ' 56–62, באתר "דעת"
* מידע על [https://merhav.nli.org.il/primo-explore/search?query=any,exact,%D7%99%D7%A2%D7%9C%D7%94%20%D7%95%D7%99%D7%91%D7%95%D7%90,AND&tab=unified_tab&search_scope=uni&sortby=rank&vid=NLI&lang=iw_IL&mode=advanced&offset=0 יעלה ויבוא] בקטלוג "מרחב" של הספרייה הלאומית
* 

==הערות שוליים==

קטגוריה:תפילת העמידה
קטגוריה:ברכת המזון
קטגוריה:ראש חודש
קטגוריה:ראש השנה
קטגוריה:יום הכיפורים
קטגוריה:פסח
קטגוריה:שבועות
קטגוריה:סוכות
מינרלי אינדקס

מינרלי אינדקס הם מינרלים שבעזרתם ניתן להעריך את מידת המטאמורפיזם (התמרה) שחלה באזור.
מינרלים אלה גדלים בסלע על חשבון מינרלים קודמים.

בשנת 1893 במהלך עבודות מיפוי של אזור הררי בסקוטלנד, נראתה התפתחות של חרסיות לסלעים מותמרים. הגאולוג בארו שמיפה את האזור, זיהה בנוסף לשינוי הסלע גם שינויים מינרלוגים. הוא גם הצליח למפות את השינויים האלו כך שכל קו במפה מציין הופעה ראשונה של מינרל מסוים. מינרלים אלו כונו מינרלי האינדקס.

מינרלי אינדקס קשורים להתמרה שזהו שינוי במבנה של סלע כתוצאה מחימום או לחיצה. כאשר החימום אינו אחיד יתקבלו אזורים עם דרגות שונות של חום (ובדומה גם לחצים שונים). לכל אזור יהיה מאסף מינרלים שמאפיין אותו, וכך בעזרת המינרלים שמזוהים כיום, לאחר חשיפת הסלעים בפני השטח, ניתן לשער איזו היסטוריה גאולוגית חוו הסלעים.

המינרלים לא משנים ולא יוצרים מחדש את יסודות הסלע - ההרכב נשאר זהה אך המבנה שלו משתנה ונוצרים מינרלים חדשים.

כדורים סגולים=גארנטים, צבע כחול=[[קיאניט שחור=ביוטיט לבן=פלדספר שקוף=קוורץ]]
כיום, בתנאי מעבדה, מצליחים הגאולוגים להגדיר את תנאי הלחץ והטמפרטורה שבהם גדלים המינרלים השונים, לדוגמה: גארנט, סטאורוליט, קיאניט וזאוליט.

השוואה של הממצאים האלו, לתצפיות על מאספי מינרלים מהשטח (מינרלים שנבדקו וזוהו), מאפשרת לשער מה היו התנאים באזורים שונים.

דוגמה ניתן לראות בנחל שחמון באילת. בפתחו של הנחל נראים מעין כדורים קטנטנים שצבעם סגול (לרוב מרוכזים במאספים) 
אלה הם הגארנטים - מינרל שמציין מטאמורפוזה בדרגה בינונית. עם העלייה בנחל ניתן לראות בסלע מסביב מינרלים פריזמטיים בהירים, אלה הם סטראוליטים, מינרלים המעידים כי דרגת ההתמרה גדלה. הגארנט והסטורוליט משמשים במקרה זה כמינרלי אינדקס ומיפוי הופעתם בכלל השטח איפשר למפות את הדרגה המטמורפית של סביבות הר שחמון.

*
סילביט

סילביט (או סילבין), הוא אשלג, או אשלגן כלורי, בצורתו הגבישית. המינרל, שנוסחתו KCl (אשלגן 52.4%, כלור 47.6%) שייך למשפחת ההלידים.

סילביט קרוב למינרל הנפוץ יותר הליט (NaCl) ולשניהם מבנה גבישי דומה (אשלגן מחליף נתרן בסריג הקובי), אולם בגלל הגודל השונה של האטומים ההתמוססות ההדדית בין שני המוצקים מוגבלת. התכונות הדומות מקשות על הזיהוי ביניהם. מבחן טעם יעיד שטעמו של הסילביט מר יותר מההליט. מבחן יעיל נוסף הוא חריטה של הדוגמה בעזרת סכין - ההליט יפיק אבקה והסילביט לא.

סילביט תואר לראשונה ב-1832 כמינרל אוופוריטי שנמצא בהר וזוב שליד נאפולי בקמפניה, איטליה. הוא נקרא על שם הכימאי ההולנדי סילביה דה לה בו (1614–1672). הוא מצוי במרבצים אוופוריטים רבים ברחבי העולם יחד עם הליט, קלציט, גבס ועוד. בגלל מסיסותו הגבוהה הוא שוקע רק לאחר דרגות גבוהות מאוד של אידוי, לאחר שקיעת ההליט. עקב מסיסותו הוא אינו נשמר בסלעים חשופים.

סילביט משמש כמקור של אשלגן בדשנים לחקלאות וכמקור מרכזי להפקת אשלגן לתעשיות השונות. על כן הוא נחשב למינרל בעל ערך כלכלי רב. בססקצ'ואן, קנדה, מצויים מרבצי סילביט המספקים חלק ניכר מתוצרת האשלגן העולמית. בישראל המינרל מצוי בכמות מעטה (לא מסחרית) בהר סדום, וממימי ים המלח מופק המינרל קרנליט שהוא המרכיב העיקרי של האשלג המיוצר במפעלי ים המלח.

==קישורים חיצוניים==

*[http://webmineral.com/data/Sylvite.shtml סילביט באתר webmineral]
* 

קטגוריה:מינרלים
קטגוריה:מינרלים יוצרי סלעים
קטגוריה:אשלג
רחת לוקום

סוגים שונים של רחת לוקום בחנות ב[[איסטנבול]]
רחת לוקום בתקריב
רחת לוֹקוּם (בטורקית: Lokum) הוא ממתק עשוי עמילן, סוכר, מסטיקא טחונה, עם ג'לטין או גלוקוז, הנפוץ בכל אזור המזרח התיכון, הבלקן ובחלקי האימפריה העות'מאנית לשעבר. לרוב הממתק מתובל במי ורדים או בלימון, מצופה אבקת סוכר או עמילן תירס וחתוך לקוביות קטנות. כאשר הוא מתובל במי ורדים, המים "צובעים" את הממתק בצבע ורדרד. מתכונים מסוימים כוללים גם אגוזים או פיסטוקים.

מקור השם הוא כנראה בעיוות של שמו של הממתק בערבית: רָאחַת אלְ-חֻלְקוּם (رَاحَة الْحُلْقُومِ), שפירושו הוא "סיפוקו של הגרון". שמו באנגלית, Turkish Delight (מעדן טורקי), נובע ממקורו הטורקי.

ההיסטוריון הסקוטי ריי טאנהיל טוען שרחת לוקום התפתח מ"אחביסה" הפרסי, שהוא ממתק דמוי ג'לי.

במטבח העיראקי ישנו ממתק דומה העשוי מפירות טחונים ושמו לוזינה.

==בתרבות==
* אדמונד, דמות מסדרת הספרים "דברי ימי נרניה", מוכר למכשפה הלבנה את נאמנותו בתמורה למעדני לוקום, בספר "האריה, המכשפה וארון הבגדים".
* בספרו של עמוס עוז, "סיפור על אהבה וחושך", מצוין הרחת לוקום כממתק המיוחד ששומרת אמו לאורחים, בגדר מותרות יחסית לעוניים.
* בספרו של יצחק נוי, "גבעת האיריסים השחורים", מוזכר הרחת לוקום כאחד הממתקים המעטים שמוכר ביימרקו הזקן בעגלתו בבית הספר בימי הצנע ונחשב למעדן מיוחד. לילדים שמחזירים את חובם בזמן שמור תענוג אפילו גדול יותר, שאריות אבקת הסוכר בתחתית קופסת רחת לוקום גמורה.

== קישורים חיצוניים ==

* דורעם גונט, [http://food.walla.co.il/?w=/903/643215 עוגיות רחת לוקום] , באתר וואלה
* 
*ענבל לביא, [https://www.cookie-fairy.com/2019/03/רחת-לוקום-תוצרת-בית/ רחת לוקום תוצרת בית], בלוג "[https://www.cookie-fairy.com/ פיית העוגיות]", 13 במרץ 2019

קטגוריה:ערכים שבהם תבנית בריטניקה אינה מתאימה
קטגוריה:המטבח הטורקי: קינוחים
קטגוריה:המטבח היווני
קטגוריה:המטבח הים-תיכוני
קטגוריה:ממתקים
קטגוריה:טורקיה: המצאות
קטגוריה:המטבח הבלקני
קטגוריה:המטבח האלבני
קטגוריה:המטבח המזרח-תיכוני
קטגוריה:המטבח הישראלי: קינוחים
קטגוריה:המטבח היווני: קינוחים
בליי

בָּלֵיי (ברוסית: Балей) היא עיר בחבל עבר הבאיקל ליד הרי בורשבסקי על חוף נהר האונדה בסיביר. בליי היא העיר הראשית של בלייסקי. העיר ממוקמת 350 ק"מ מזרח מצ'יטה ויש בה שדה תעופה. מקור השם "בליי" מטונגוסית – "מקום שבו נמצא עץ קדוש".

== היסטוריה ==
משנת 1858 החלו עבודות במכרה זהב ליד היישוב, שנקרא אז נובוטרויצקויה. משנת 1919 עד 1920 עודד ההטמאן גריגורי סמיונוב הפקה תעשייתית והוקם מפעל הפקת הזהב "בלייזולוטו". הפקת הזהב מהווה תעשייה חשובה בעיר עד היום. בשנת 1938 ניתן לכפר בליי מעמד של עיר ושמו הנוכחי. תושבי העיר סובלים ממחלות רבות, בשל הרעלת מי התהום והבארות בתוצרי הלוואי של תעשיית הזהב.

==קישורים חיצוניים==

* 

קטגוריה:חבל מנהלי עבר הבאיקל: ערים
קטגוריה:יישובים שהוקמו ב-1736